Diari Oficial de la Generalitat Valenciana


Sumari del DOGV 3322, del 03-09-1998 (1998/6507)

Recurs ordinari número R-140/98. Notificació.
---------------------------------------------

### Dades del document

Número de DOGV
:   3322

Data del DOGV
:   03-09-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/6507


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Recurs ordinari número R-140/98. Notificació. [1998/A6507]
  
De conformitat amb allò que s'ha establit en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a la notificació de la resolució del recurs ordinari, amb número de referència interna R-140/98, a Construcciones El Romeral, SA.
  
Examinat el recurs ordinari formulat pel senyor Emilio Losada Soura, contra la resolució del Servei Territorial d'Arquitectura i Habitatge d'Alacant, en l'expedient de construcció número 03-1G-327/93 (DP-97/97).
  
Antecedents de fet
  
Primer
  
El senyor Emilio Losada Soura, propietari de l'habitatge de protecció oficial siti a Benidorm, avinguda de l'Aigüera, número 18-1-5C, presentà denúncia davant del Servei Territorial d'Arquitectura i Habitatge d'Alacant contra la mercantil Promociones El Romeral, SA, per defectes de construcció en el citat immoble, per la qual cosa s'envià un perit del dit organisme, qui emeté el corresponent informe pericial.
  
Segon
  
El cap del Servei Territorial d'Arquitectura i Habitatge d'Alacant va dictar resolució en la qual declarava la prescripció de les deficiències constructives enumerades en els punts de l'1 al 12, així com la incoació d'expedient sancionador respecte de les enumerades en el punt 13.
  
Tercer
  
Contra la dita resolució interposa recurs ordinari el senyor Emilio Losada Soura, amb les al·legacions que hi consten i que ací es donen per reproduïdes en benefici de la brevetat.
  
Fonaments de dret
  
Primer
  
Aquesta Direcció General és competent per a la resolució del present recurs ordinari, tant per allò que s'ha disposat en els articles 114 i 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i PAC), com per allò que s'ha establit en el Decret 65/1991, de 15 d'abril, del Consell de la Generalitat Valenciana (DOGV, núm. 1.547, de 21 de maig).
  
Segon
  
Allò que s'ha disposat en els articles 107, 110, 114, 115, 116 i 117, de la LRJAP i PAC, quant a l'admissió i tramitació del recurs ordinari.
  
Tercer
  
El recurrent presenta al·legacions en les quals fa constar la seua disconformitat amb l'arxiu per fora de termini de part de les deficiències constructives denunciades, ja que li comunicà diverses vegades a la promotora l'existència d'aquestes, i s'aporten còpies de cartes en aquest sentit; manifesta, a més, que en la resolució no es menciona res referent a la galeria de la cuina; i respecte de les deficiències per filtracions en les finestres dels dormitoris, entén que procedeixen de la paret exterior de rajola de cara vista.
  
El recurs ha de ser desestimat ja que les deficiències denunciades arreplegades en els punts de l'1 al 12 del segon resulten de la resolució, per ser defectes a la vista segons l'informe pericial de data 18 de desembre de 1997, han prescrit, segons l'article 16 de la Llei 1/1997, de 21 de febrer, de la Generalitat Valenciana, ja que des de la data de la compravenda el 25 de juny de 1996 a la de presentació de la denúncia el 14 de novembre de 1997, sense que l'enviament de cartes a la promotora venedora interrompa el termini de la dita prescripció que només es produeix amb la iniciació d'expedient sancionador amb coneixement de l'interessat, segons s'estableix en el citat article. Quant a la deficiència que es menciona de la galeria de la cuina, en l'informe del perit del Servei Territorial al·ludit es fa constar que: «...la galeria ha sigut envidrada i les fissures produïdes per dilatacions del tancament...», per la qual cosa aquests fets no són constitutius d'infracció imputable al promotor. La resta de deficiències per filtracions en les finestres dels dormitoris han sigut motiu d'incoació d'expedient sancionador, per la qual cosa no és qüestió que s'haja de tractar en el present recurs.
  
Vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de la Divisió de Promoció Privada, resolc:
  
Desestimar el recurs ordinari formulat pel senyor Emilio Losada Soura contra la Resolució de data 5 de febrer de 1998, del Servei Territorial d'Arquitectura i Habitatge d'Alacant, que queda confirmada.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptats des de l'endemà de la notificació d'aquesta.
  
Per a la interposició del mencionat recurs serà requisit imprescindible que, amb caràcter previ, el recurrent comunique a aquest òrgan la interposició del recurs. Tot això de conformitat amb allò que s'ha establit en l'article 57.2.f (en relació amb la disposició addicional onzena de la LRJAP i PAC) i l'article 58 de la Llei de 27 de desembre de 1956, Reguladora de la Jurisdicció Contenciosa Administrativa; així com en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això sense perjudici que es puga exercitar qualsevol altre recurs que s'estime oportú.